ประกาศคณะกรรมการช่างรังวัดเอกชนประกาศคณะกรรมการช่างรังวัดเอกชนเรื่องรายละเอียดและหลักเกณฑ์การทดสอบความรู้บุคคลเพื่อขอรับใบอนุญาตเป็นช่างรังวัดเอกชนพ.ศ. ๒๕๔๑[๑] อาศัยอำนาจตามมาตรา ๗ (๑) แห่งพระราชบัญญัติช่างรังวัดเอกชนพ.ศ. ๒๕๓๕ และข้อ ๕ แห่งระเบียบคณะกรรมการช่างรังวัดเอกชน ว่าด้วยคุณวุฒิคุณสมบัติและพื้นความรู้ของช่างรังวัดเอกชน พ.ศ. ๒๕๔๑ คณะกรรมการช่างรังวัดเอกชนจึงกำหนดรายละเอียดและหลักเกณฑ์การทดสอบความรู้เพื่อขอรับใบอนุญาตเป็นช่างรังวัดเอกชนไว้ดังต่อไปนี้ข้อ ๑ ให้ยกเลิกประกาศคณะกรรมการช่างรังวัดเอกชนเรื่อง รายละเอียดและหลักเกณฑ์การทดสอบความรู้ช่างรังวัดเอกชนตามพระราชบัญญัติช่างรังวัดเอกชนพ.ศ. ๒๕๓๕ พ.ศ. ๒๕๓๖ ลงวันที่ ๒๑ มิถุนายน พ.ศ. ๒๕๓๖ข้อ ๒ การทดสอบความรู้บุคคลซึ่งมีความประสงค์ขอรับใบอนุญาตเป็นช่างรังวัดเอกชนประกอบด้วยรายละเอียดและหลักเกณฑ์ดังต่อไปนี้๒.๑ คุณสมบัติผู้สมัคร(๑)มีความรู้ทางช่างสำรวจไม่ต่ำกว่าประโยคมัธยมศึกษาตอนปลายสายอาชีพหรือสำเร็จการศึกษาซึ่งเกี่ยวกับการสำรวจและทำแผนที่ที่คณะกรรมการช่างรังวัดเอกชนรับรองหรือ(๒)เคยดำรงตำแหน่งช่างรังวัดสังกัดกรมที่ดินมาแล้วไม่น้อยกว่าห้าปี หรือ(๓) เคยปฏิบัติงานในสำนักงานที่ดินจังหวัดหรือสำนักงานที่ดินจังหวัดสาขาในตำแหน่งทางช่างรังวัดติดต่อกันเป็นเวลาไม่น้อยกว่าห้าปีและต้องยื่นคำขอรับใบอนุญาตเป็นช่างรังวัดเอกชนภายในหนึ่งร้อยแปดสิบวันนับแต่วันที่พ้นจากตำแหน่งทางช่างรังวัด๒.๒ หลักสูตรการทดสอบทดสอบความรู้ความเข้าใจ เกี่ยวกับวิชาการรังวัดทำแผนที่เช่น ระบบพิกัดแผนที่ การวางโครงหมุดหลักฐานแผนที่ การปรับแก้เส้นโครงงานแผนที่การรังวัดเฉพาะรายในการสอบเขต แบ่งแยกและรวมโฉนดที่ดิน การคำนวณแผนที่การลงที่หมายแผนที่ การเขียนรายงานการรังวัด ประมวลกฎหมายที่ดินกฎหมายว่าด้วยช่างรังวัดเอกชนกฎหมายอื่นที่เกี่ยวข้องและระเบียบคำสั่งของกรมที่ดินเกี่ยวกับการรังวัดและทำแผนที่๒.๓ วิธีการทดสอบให้สำนักงานคณะกรรมการช่างรังวัดเอกชนดำเนินการทดสอบโดยการสอบภาคทฤษฎีเป็นข้อสอบแบบเลือกตอบ(ปรนัย) ใช้เวลา ๓ ชั่วโมง และข้อสอบแบบบรรยาย (อัตนัย) ใช้เวลา ๓ ชั่วโมง๒.๔ กำหนดการรับสมัครและสถานที่รับสมัครรับสมัครผู้มีคุณสมบัติตาม ๒.๑ (๑) และ (๒)ในวันทำการระหว่างวันที่ ๑ เมษายน ถึงวันที่ ๓๑ พฤษภาคม ของทุกปี ณสำนักงานคณะกรรมการช่างรังวัดเอกชน กรมที่ดินโดยสำนักงานคณะกรรมการช่างรังวัดเอกชนจะประกาศ วัน เวลารับสมัครและรายละเอียดวิธีการสมัครภายในเดือนมีนาคมของทุกปีให้ถือว่าคำขอรับใบอนุญาตเป็นช่างรังวัดเอกชนของบุคคลตาม๒.๑ (๓) เป็นใบสมัครเข้ารับการทดสอบโดยให้สำนักงานคณะกรรมการช่างรังวัดเอกชนจัดให้เข้ารับการทดสอบในการทดสอบครั้งแรกหลังจากได้ยื่นคำขอหากไม่เข้ารับการทดสอบตามกำหนดวัน เวลาดังกล่าวให้ถือว่าหมดสิทธิ์ที่จะไม่ต้องเข้ารับการฝึกอบรมภาคปฏิบัติตามระเบียบคณะกรรมการช่างรังวัดเอกชนว่าด้วยคุณวุฒิคุณสมบัติ และพื้นความรู้ของช่างรังวัดเอกชน พ.ศ. ๒๕๔๑ ข้อ ๕เว้นแต่จะมีเหตุสุดวิสัยและได้รับอนุญาตจากคณะกรรมการช่างรังวัดเอกชน๒.๕ กำหนดการทดสอบให้สำนักงานคณะกรรมการช่างรังวัดเอกชนประกาศรายชื่อผู้มีสิทธิเข้าทดสอบวันเวลา และสถานที่สอบ ณ สำนักงานคณะกรรมการช่างรังวัดเอกชน กรมที่ดินก่อนวันสอบไม่น้อยกว่าสามสิบวัน๒.๖ เกณฑ์การตัดสินและการประกาศผลการทดสอบผู้เข้าทดสอบต้องได้คะแนนข้อสอบแบบเลือกตอบ (ปรนัย)และแบบบรรยาย (อัตนัย) ไม่ต่ำกว่าร้อยละห้าสิบและคะแนนรวมต้องไม่ต่ำกว่าร้อยละหกสิบ จึงจะถือว่าผ่านการทดสอบให้สำนักงานคณะกรรมการช่างรังวัดเอกชนประกาศผลการทดสอบความรู้พร้อมด้วยกำหนดวันเวลา และสถานที่ฝึกอบรมตามหลักสูตรที่คณะกรรมการช่างรังวัดเอกชนกำหนดให้ทราบภายในสามสิบวันหลังจากทดสอบความรู้เสร็จณ สำนักงานคณะกรรมการช่างรังวัดเอกชน กรมที่ดินประกาศ ณ วันที่ ๕ สิงหาคม พ.ศ. ๒๕๔๑วิเชียร รัตนะพีระพงศ์อธิบดีกรมที่ดินประธานคณะกรรมการช่างรังวัดเอกชนกฤษดายุทธ/ผู้จัดทำ๒๔ เมษายน ๒๕๕๖วิชพงษ์/ผู้ตรวจ๒๙ เมษายน ๒๕๕๖[๑] ราชกิจจานุเบกษาเล่ม ๑๑๘/ตอนพิเศษ ๓๘ ง/หน้า ๖๐/๒๖ เมษายน ๒๕๔๔